**ТЕХНИЧЕСКА**

**СПЕЦИФИКАЦИЯ**

**ЗА ИЗБОР НА ИЗПЪЛНИТЕЛ ЗА СМР НА ОБЕКТ: "РЕМОНТ И РЕКОНСТРУКЦИЯ НА СГРАДА НА НАРОДНО ЧИТАЛИЩЕ „ИВАН ВАЗОВ-1999” ГР.МАДАН, ОБЩИНА МАДАН, ОБЛАСТ СМОЛЯН”**

**Мадан - 2018 година.**

**ПРЕДМЕТ НА ПОРЪЧКАТА:**

Обект на настоящата поръчка е „строителство” по смисъла на чл.3, ал.1, т.1 от Закона за обществените поръчки /ЗОП/ с наименование: **"Ремонт и реконструкция на сграда на Народно читалище „Иван Вазов-1999” гр.Мадан, община Мадан, област Смолян”** съгласно Договор № 21/07/2/0/00184 от 16.10.2017 г. за отпускане на безвъзмездна финансова помощ по Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка - 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г., съфинансирана от Европейския земеделски фонд за развитие на селските райони, сключен между *Държавен фонд „Земеделие” и Народно читалище „Иван Вазов – 1999“ гр. Мадан.*

**МЯСТО И СРОК ЗА ИЗПЪЛНЕНИЕ НА ПОРЪЧКАТА**

Мястото за изпълнение на поръчката е: п. к. 4900, гр. Мадан, обл. Смолян, ул. „Обединение“№7.

Срокът за изпълнение на поръчката се посочва в офертата на участника.

**Прогнозната стойност на настоящата поръчка е в размер на 269167,92 лева (двеста шестдесет и девет хиляди сто шестдесет и седем лева и 92 стотинки) без ДДС, ДДС 20 % 53833,58 (петдесет и три хиляди осемстотин тридесет и три лева и 58 стотинки), обща стойност с включен ДДС 323001,50 (триста двадесет и три хиляди и един лева и 50 стотинки).**

В т.ч.:

* за СМР в размер на, 256350,40 лева (двеста петдесет и шест хиляди триста и петдесет лева и 40 стотинки) без ДДС, ДДС 20 % 51270,08 (петдесет и една хиляди двеста и седемдесет лева и 08 стотинки), обща стойност с включен ДДС 307620,48 (триста и седем хиляди шестстотин и двадесет лева и 48 стотинки);
* за непредвидени разходи 5% в размер на, 12817,52 лева (дванадесет хиляди осемстотин и седемнадесет лева и 52 стотинки) без ДДС, ДДС 20 % 2563,50 (две хиляди петстотин шестдесет и три лева и 50 стотинки), обща стойност с включен ДДС 15381,02 (петнадесет хиляди триста осемдесет и един лева и 02 стотинки).

**1. ОПИСАНИЕ НА ПРЕДМЕТА НА ПОРЪЧКАТА.**

Настоящата Техническа спецификация е неразделна част към договора за изпълнение на поръчка с наименование: **"РЕМОНТ И РЕКОНСТРУКЦИЯ НА СГРАДА НА НАРОДНО ЧИТАЛИЩЕ „ИВАН ВАЗОВ-1999” ГР.МАДАН, ОБЩИНА МАДАН, ОБЛАСТ СМОЛЯН”**.

**2. ОПИСАНИЕ НА ОБЕКТА И ПРОЕКТНИ РЕШЕНИЯ ПРЕДВИДЕНИ ЗА ИЗПЪЛНЕНИЕ.**

**2.1. ОСНОВНА ЦЕЛ:** С реализиране на проект **"Ремонт и реконструкция на сграда на Народно читалище „Иван Вазов-1999” гр.Мадан, община Мадан, област Смолян”**, ще се насърчи социалното приобщаване, намаляването на бедността и икономическото развитие в селските райони.

**2.2. СЪЩЕСТВУВАЩО СЪСТОЯНИЕ.**

Сградата е ситуирана в централната част на град Мадан.

ЗП = 1324 м2.

РЗП = 3857 м2.

КБ = 19,23 м.

Сградата на читалището е двуетажна със сутерен и три подпокривни нива в североизточната кула над сцената. Конструкцията е монолитна със стоманобетонов носещ скелет. Стените в първия етаж са от 50см каменна зидария и 6см зидария от плътни тухли. В горните етажи стените са от плътна тухла съответно 38см ограждащи зидове и 25см и 12см преградни. Покривната конструкция е смесена от стоманобетонови рамки и дървени столици и ребра. Изпълнени са брандмауери от плътни стени 25см. разделящи покрива на полета, минаващи през всички етажи на сградата. От всички страни на покрива е изграден борд с височина 1м и четирискатния покрив опира в него. Покритието на покрива е с ламарина. Дървената конструкция е в добро състояние, но дъсчената обшивка е изгнила. Отводняването е в много лошо състояние а на челната фасада не е направено въобще. Вследствие на това са се образували течове в сградата и се е разрушила фасадната мазилка на места. Кулата е с четирискатен покрив и без отводняване на декоративната козирка под него. Комините не са измазани, а единият е без шапка. Фасадата е с цокъл от каменна облицовка и пръскана мазилка в два цвята. Централната част на обема на сградата е зает от зрителна зала със сцена и балкон към нея на втори етаж. Обслужващите помещения са разположени по фасадата и всички са с естествено осветление и вентилация. На първи етаж имаме витванг, фоайе, кафе аперитив, тоалетни и четири стълбищни клетки. На втория са офиси, зали за обществени дейности и фоайета. Пода на всякъде е мозайка, а стените са латекс. Дограмата е дървена и на места е сменена с със стъклопакет. Тоалетните са в много лошо състояние. Стените вследствие на теч от покрива са с напукана и са с олюпена мазилка. На места окачените гипсови тавани са паднали.

**2.3. ПРОЕКТНО РЕШЕНИЕ.**

Строежа е IV категория, съгласно Наредба № 1 за номенклатурата на видовете строежи в Р.България.

За стоежа са разработени и одобрени проекти по следните части:

- „Архитектурна”

- „Конструкции”

- „ВиК”

- „Пожарна безопасност”

- „ПБЗ”

- „Енергийна ефективност”

- „ПУСО”

- Доклад и оценка за съответствие на инвестиционен проект по чл.169,ал.1, т.6, ал.4 от ЗУТ, чл. 90, 91 и 92 от Наредба №4 и чл.4, ал. 3 от Наредба № 7.

ПРОЕКТНА РАЗРАБОТКА

ПОКРИВНА КОНСТРУКЦИЯ

Обекта е 3 та степен на пожароустойчивост. Запазват се брандмауерите до обшивка, на 70см двустранно се обшиват повърхностите с негорим материал. Предвижда се частичен ремонт на носещата дървена конструкция. Покривните линии в южната се обръщат посредством изграждане на нов покривен скат водещ от борда на север. Хоризонталните участъци са избегнати по цялата периферия на борда чрез изграждане на допълнителни скатове отвеждащи водата до точките на отводняване. Изграждат се два нови водостока на южната фасада и се подменят всички стари. Монтират се безшевни улуци на козирката на кулата и се подменят всички останали такива. Водостоците се заустват в изградената дъждовна канализация на сградата. Покривното покритие се демонтира до конструкция. Прави се нова обшивка от ОSВ, два пласта хидроизолация и покритие от битумни керемиди. Борда се хидроизолира от два пласта битумна мушама, като вторият е с посипка. По горната му хоризонтална част се поставя нова ламарина. Хидроизолират се отворите за преминаване на водата през борда. Измазват се комините и се хидроизолират. Монтира се липсваща шапка на комин. Подменят се всички капандури с нови. Върху покривната повърхност се полага 7см минерална вата. Вратите към подпокривното пространство за пожарозащитни, със степен на огнеустойчивост REI 90.

ФАСАДА - Предвиждат се мерки за осигуряване на енергийна ефективност на сградата. Подменя се дървената дограмата с петкамерна РVС с нискоемисийно К стъкло. Подменят се входните врати от изток и запад. (Всички врати по пътищата за евакуация са самозатварящи се, тип „антипаник", димоуплътнени и се отварят по посока на евакуацията. Остъклените им части са с дебелина на стъклото по-голяма или равна на 5 мм.). Измазват се нарушените места около отворите, бордове и корнизи.

Изпълнява се топлоизолация от ЕРS с дебелина 10 см λmax=0.033W/mK и с минерална мазилка по всички фасади. При изпълнение на фасадната топлоизолация се предвижда изпълняването на негорима ивица с ширина от 0,5 м - в която топлоизолацията от полистирол се заменя от минерална вата - на всеки 1000 кв. м фасадна повърхност - в случая - ще бъде изпълнена една такава ивица от кота +7,58 - до кота + 8,08.

Пребоядисва се цялата фасада в два цвята. Боядисват се комините в тъмния цвят от фасадата. Почиства се каменният цокъл с пясъкоструй.

ДОСТЪПНА СРЕДА - Към централния вход се изгражда рампа за осигуряване на достъпна среда. Рампата е монолитна с наклон от 5% и е обезопасена с метален парапет с височина 80см.

ВИК – Проекта предвижда само рехабилитация и подмяна на съществуващи външни водопроводни тръби. Местоположението на съществуващите водосточни тръби се запазва. Не се предвижда допълнителен брой външни водосточни тръби. Новопроектираните покривни линии са решени така, че отвеждат дъждовните води към новопроектирани улуци и посредством тях към съществуващите външни водосточни тръби. Съществуващите водосточни тръби като брой и диаметър са достатъчни да поемат дъждовните води от покрива на сградата, площа на покрива се запазва без промяна. .

ПОЖАРОИЗВЕСТИТЕЛНИ ИНСТАЛАЦИИ - Предвидена е адресируема пожароизвестителна централа с две зони, всяка до 127 адреса, с пълна диагностика на елементите включени в системата. Контролния панел е разположен в офиса на директора на първи етаж. Това разположение ще позволи на персонала своевременно да следи състоянията на ПИЦ. Пожарната централа управлява 2 кръга (loop), като е предвидена защита на всички помещения от обекта, освен санитарните възли. Тя позволява разширен обхват на захранване от веригата, управление на адресируеми алармени сирени, интерфейси, ръчни бутони и детектори, кореспондиращи по двужилен кабел. Системата е с възможност за програмно конфигуриране на пожарните зони и има управляващи изходи към други изпълнителни системи. Автоматичната памет за следене на параметрите и възникнали събития позволява повторното им извикване и контрол в последствие. От контролния панел се реализират 2 кръга, на които са разположени детекторите — автоматични димно-оптични детектори, ръчни пожароизвестители и адресируеми сирени. От управляемите релейни изходи се захранва и управлява външната сирена на фасадата на сградата. Инсталацията за пожароизвестяване ще се изпълни като затворен контур, със специализиран, екраниран проводник, J-Y(St)Y 2x2x0,8mm или аналогичен (червен), изпълняващ условията LSZH според IEC332-1. За осигуряване на механична защита на кабела е предвидено изтеглянето му PVC кабелни канали по стени и тавани., Вертикалните трасета да бъдат в гофр.тръба, скрито положена зад мазилката. В проекта са заложени следните пожароизвестителни детектори и изпълняващи устройства:

Димно - оптични адресируеми детектори, реагират на всички видове дим, отделян при възникване на огън; имат вградена компенсация на сигнала от замърсяване; работят на принципа на отразена от твърдите частици от дима светлина, което практически изключва възможността да се задействат от цигарен дим; имат висок клас на защита срещу електромагнитни влияния и влага.

Ръчни пожароизвестители - реагират при счупване на защитното стъкло.

Пожароизвестителната централа, чрез изпълнителните модули ще изключва електрическото захранване в ГРТ при сигнал за пожар от пожароизвестителните детектори и потвърждение от персонала или при задействане на ръчен пожароизвестителен бутон. За осъществяване на изключването е необходимо главният прекъсвач на ГРТ и Тр да се оборудва с реле за минимално напреженова защита. Към неговата бобина ще се свърже безпотенциален извод (сух контакт) за управление от пожароизвестителната централа. За да се осъществи изключване на захранването е осигурено аварийно осветление за безопасна евакуация на хората. При сигнала за пожарна опасност се подава: сигнал към главно ел. табло; сигнал към оповестителната система;

Предвиден е телефонен дайлър за връзка с районната слубжа ПАБ.

Автоматичните пожароизвестителни датчици да се монтират на разстояние минимум 0.5м от трегери, стени и 0.5м от нагнетателни вентилационни решетки. На дълги успоредни участъци детекторните линии да бъдат на разстояние минимум 0.3м от силови кабели.

ПИЦ се захранва с мрежово напрежение 230\/±15 % и трябва да притежава допълнително аварийно захранване, изпълнено с вградени акумулаторни батерии, позволяващи автономност минимум 72-а часа в режим на покой и след това 30мин в алармен режим. Пожароизвестителната централа се захранва през отделен МАП 10А/1Р/С.

Алармено-оповестителната инсталация е проектирана само за нуждите на аварийното алармено оповестяване. Тя обхваща всички зони, където могат да пребивават посетители. Централната апаратура (озвучителна централа, усилвател и др.) е разположена в Комуникационен шкаф - КШ-АОИ в офиса на директора. Използвани са озвучителна централа, 1бр. усилвател, еднозонов, 120W, модул за възпроизвеждане на предварително записано съобщение, аварийно захранващ модул и др. Ако се прави промяна касаеща мощността на високоговорителите и тя надвиши предвидената мощност, може да се добави допълнително друг усилвател. Посредством модула за възпроизвеждане на предварително записан текст ще се пускат съобщения за евакуация или опасности.

Високоговорителите са за открит монтаж, 1Р21 и са със възможност за избор на мощността им, като в случая се настройват на 1,5 W. За връзка между говорителите и усилвателя се използва кабел J-Y(St)Y-2х2х0,8mm, изтеглен *РVС* кабелен канал по стени и тавани. Отклоненията се осъществяват с разклонителни кутии за открит монтаж.

**3. ИЗИСКВАНИЯ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА.**

**Предвидени за изпълнение строително-монтажни и строително – ремонтни работи.**

За целите на поръчката за обект: **"РЕМОНТ И РЕКОНСТРУКЦИЯ НА СГРАДА НА НАРОДНО ЧИТАЛИЩЕ „ИВАН ВАЗОВ-1999” ГР.МАДАН, ОБЩИНА МАДАН, ОБЛАСТ СМОЛЯН”**, се предвижда да се извършат следните видове строително – ремонтни работи, определени по вид и количество в приложената количествена сметка – Приложение – КСС оферта и са както следва:

| **№** | **Наименование на работите** | **М-ка** | **К-во** |
| --- | --- | --- | --- |
| *1* | *2* | *3* | *4* |
|  | |  |  |
|  | ***ЧАСТ КОНСТРУКТИВНА*** |  |  |
| 1 | Демонтаж на същ. покривна конструкция | м2 | 185.00 |
| 2 | Дървен материал за покривна конструкция | м3 | 6.90 |
|  | ***ЧАСТ АРХИТЕКТУРА*** |  |  |
| **1.** | **ДЕМОНТАЖИ** |  |  |
| 1.1. | Демонтаж обшивки с поцинкована ламарина по покрив и бордове | м² | 500 |
| 1.2. | Демонтаж дъсчена обшивка покрив | м² | 1300 |
| 1.3. | Демонтаж дървени прозорци и врати | м² | 50 |
| 1.4. | Събиране, товарене и извозване на строителни отпадъци | м³ | 20 |
| 1.5. | Фасадно метално скеле | м² | 1935.6 |
| 1.6. | Предпазна мрежа пред фасадно скеле | м² | 1935.6 |
| **2.** | **ПОКРИВНИ РАБОТИ** |  |  |
| 2.1. | Покривна дъсчена обшивка по скатен покрив | м² | 1450 |
| 2.2. | Хидроизолационна мембрана върху дъсчена обшивка | м² | 1300 |
| 2.3. | Двойна скара от летви | м² | 1300 |
| 2.4. | Хидроизолация с посипка по бордове | м² | 122.5 |
| 2.5. | Хидроизолация от два пласта битумизирана мушама по козирки | м² | 155 |
| 2.6. | Полагане на метални листове тип керемида по скатен покрив вкл. Аксесоари и снегозадържащи елементи | м² | 1300 |
| 2.7. | Шапка на комин | бр. | 1 |
| 2.8. | Топлоизолация по покрив с минерална вата 100мм | м² | 1300 |
| **3.** | **ВОДОСТОЦИ, УЛУЦИ И ОБШИВКИ** |  |  |
| 3.1. | Доставка и монтаж на безшевни улуци от поцинкована ламарина и предпазна мрежа | м | 190.5 |
| 3.2. | Доставка и монтаж на водосточни тръби от поцинкована ламарина | м | 176.5 |
| 3.3. | Доставка и монтаж на водосточни казанчета от поцинкована ламарина | бр. | 13 |
| 3.4. | Обшивка надулучна пола с поцинкована ламарина с ширина до 110 см. | м² | 200 |
| 3.5. | Обшивка по бордове с поцинкована ламарина с ширина до 80 см. | м² | 93.6 |
| 3.6. | Обшивка поли с поцинкована ламарина между скатен покрив и стена и улами с ширина до 50 см. | м² | 26 |
| 3.7. | Обшивка с ламарина около комини | м² | 9.6 |
| **4** | **ЕНЕРГИЙНА ЕФЕКТИВНОСТ** |  |  |
| 4.1. | Топлоизолация по външни стени EPS-10см | м² | 1595 |
| 4.2. | Външна бяла мазилка по фасадни стени | м² | 50 |
| 4.3 | Външна бяла мазилка по корнизи и бордове | м | 210 |
| 4.4 | Външна цветна мазилка по фасадни стени | м² | 1545 |
| **6** | **РАМПА ЗА ОСИГУРЯВАНЕ НА ДОСТЪПНА СРЕДА** | | |
| 6.1. | Ръчен изкоп в основи | м³ | 10.5 |
| 6.2. | Кофраж за страници и дъно | м² | 171 |
| 6.3. | Обратен насип - пълнеж | м³ | 48 |
| 6.4. | Полагане на ст. бетон В 15 за страници и дъно | м³ | 23.6 |
| 6.5. | Облицовка с каменни плочи по стени | м² | 22 |
| 6.6. | Полагане на гранитогрес | м² | 52 |
| 6.7. | Доставака и монтаж на метален парапет | м | 45 |
| **7** | **ДОГРАМА - ВРАТИ И ПРОЗОРЦИ** |  |  |
| 7.1. | Доставка и монтаж на прозорци от PVC профили с отваряне на една ос с бял стъклопакет, обков, по детайл на фирмата изпълнител | м² | 35.5 |
| 7.2. | Доставка и монтаж на интериорна двукрила врата в комбинация с надстройка от PVC профили с отваряне - обикновенно, с бял стъклопакет, обков по детайл на фирмата изпълнител - В3 | бр. | 1 |
| 7.3. | Доставка и монтаж на интериорна двукрила врата в комбинация с надстройка от PVC профили с отваряне - обикновенно, с бял стъклопакет, обков по детайл на фирмата изпълнител - В 2 | бр. | 4 |
| 7.4. | Доставка и монтаж на двукрила врата в комбинация с надстройка от PVC профили с отваряне - обикновенно, с бял стъклопакет, обков по детайл на фирмата изпълнител - В 1 | бр. | 5 |
| 7.7. | Доставка на екстериорна плътна врата фурнирована вкл.каса,первази, панти и обикновена брава - В 6 | бр. | 2 |
| 7.8. | Доставка на екстериорна плътна врата фурнирована вкл.каса,первази, панти и обикновена брава - В 5 | бр. | 1 |
| 7.9. | Доставка и монтаж на табакери на покрив | бр. | 2 |
|  | ***Част Пожароизвестяване и алармено оповестяване*** | | |
| **ОБОРУДВАНЕ** | | | |
| 1 | Доставка, монтаж и свързване на пожароизвестителна централа, адресируема, с дисплей, 2 кръга по 127 адреса, вкл. акумулаторни батерии | бр. | 1 |
| 2 | Доставка, монтаж и свързване на пожароизвестителна сирена за външен монтаж, IP54, 112dB | бр. | 1 |
| 3 | Доставка, монтаж и свързване на ръчен пожароизвестител, адресируем | бр. | 19 |
| 4 | Доставка, монтаж и свързване на автоматичен адресируем димно-оптичен пожароизвестител с основа | бр. | 101 |
| 5 | Доставка, монтаж и свързване на адресируема сирена за вътрешен монтаж | бр. | 16 |
| 6 | Доставка, монтаж и свързване на линеен адресируем пожароизвестител с отражател | бр. | 1 |
| 7 | Доставка, монтаж и свързване на телефонен дайлър за пожароизвестителна система | бр. | 1 |
| 8 | Доставка, монтаж и свързване на 19" Шкаф с активно оборудване за алармено-оповестителна инсталация - усилвател 100W, модул за възпроизвеждане на предварително записан текст, акумулаторни батерии | бр. | 1 |
| 9 | Доставка, монтаж и свързване на високоговорител 100V, 1.5-3W, IP21 за открит монтаж | бр. | 19 |
| **ИНСТАЛАЦИОННИ ДЕЙНОСТИ И ПНР** | | | |
| 10 | Доставка и монтаж открито по стени и тавани на PVC кабелен канал 30х20мм | м | 2300 |
| 11 | Доставка и изтегляне в кабелен канал на кабел J-Y(St)Y 2x2x0.8mm червен | м | 2220 |
| 12 | Доставка и изтегляне в кабелен канал на кабел J-Y(St)Y 2x2x0.8mm сив | м | 860 |
| 13 | Доставка, монтаж и свързване на разклонителна кутия за открит монтаж, 100х100мм | бр. | 15 |
| 14 | Програмирани и настройка на пожароизвестителна централа | бр. | 1 |
| 15 | Програмиране и настройка на сирена за вътрешен монтаж | бр. | 16 |
| 16 | Програмиране и настройка на ръчен бутон за пожароизвестяване | бр. | 19 |
| 17 | Програмиране и настройка на адресируем димно-оптичен детектор | бр. | 101 |
| 18 | Програмиране и настройка на телефонен дайлър | бр. | 1 |
| 19 | 72-часови проби на пожароизвестителна инсталация | компл. | 1 |
| 20 | Монтаж и пуск на активно оборудване за алармено оповестяване | компл. | 1 |
| 21 | 72-часови проби на алармено оповестителна инсталация | компл. | 1 |

**3.1. ОБЩИ ИЗИСКВАНИЯ.**

Изпълнителят ще изпълнени поръчката в пълно съответствие с НАРЕДБА № 12 ОТ 25 ЮЛИ 2016 Г. ЗА ПРИЛАГАНЕ НА ПОДМЯРКА 7.2. "ИНВЕСТИЦИИ В СЪЗДАВАНЕТО, ПОДОБРЯВАНЕТО ИЛИ РАЗШИРЯВАНЕТО НА ВСИЧКИ ВИДОВЕ МАЛКА ПО МАЩАБИ ИНФРАСТРУКТУРА" ОТ МЯРКА 7 "ОСНОВНИ УСЛУГИ И ОБНОВЯВАНЕ НА СЕЛАТА В СЕЛСКИТЕ РАЙОНИ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 - 2020 Г.

Изпълнението на СМР/СРР се осъществява при спазване на строителните правила и нормативи, техническите, технологичните, санитарно-хигиенните, екологичните и противопожарните изисквания, съгласно одобрени проекти и в съответствие с изискванията на ЗУТ.

Изпълнителят е длъжен да изпълни Техническото си предложение, съгласно предложената в офертата му последователност и технология на работа. Изпълнението следва да се осъществи в пълно съответствие с графика за изпълнение на СМР и срокове, представени с техническата оферта.

Предметът на обществената поръчка включва освен това изпълнението на следните дейности, които са свързани с изпълнението на поръчката и представляват условие, следствие или допълнение към него:

* Доставка и влагане в строителството на необходимите и съответстващи на техническите спецификации строителни материали и продукти, не е допустимо да са втора употреба;
* Осигуряване на терени за нуждите на строителството – за временно строителство, складиране на материали и техника в случаите, когато същите са извън територията, върху която се изгражда строежа;
* Извършване на необходимите изпитвания и лабораторни изследвания;
* Съставяне на строителни книжа и изготвяне на екзекутивната документация на строежа;
* Участие в процедурата по въвеждане на строежа в експлоатация;
* Отстраняване на недостатъците, установени при предаването на строежа и въвеждането му в експлоатация;
* Гаранционно поддържане на строежа, включващо отстраняване на проявени дефекти през гаранционните срокове;

Изпълнението на обществената поръчка, следва да е съобразено с изискванията поставени от Възложителя за изпълнение на обществената поръчка, приложения и в пълно съответствие с инвестиционния проект.

**3.2. СЪКРАЩЕНИЯ, ТЕХНИЧЕСКИ СПЕЦИФИКАЦИИ, НОРМАТИВИ И СТАНДАРТИ.**

Където са използвани съкращения в Техническата спецификация и документацията, те да бъдат тълкувани както следва:

|  |  |
| --- | --- |
| Символ | Име |
| EN | - Европейски норми; |
| ISO | - Международна организация по стандартизация; |
| БДС | - Български стандарт; |
| СМР | - Строително-монтажни работи; |
| СРР | - Строително ремонтни работи; |
| км  km | - километър; |
| м  m  m’ | - линеен метър; |
| м2  m2 | - квадратен метър; |
| м3  m3 | - кубичен метър; |
| т  t | - тон; |
| кг  kg | - килограм; |
| бр. | - брой; |
| Компл. | - комплект |
| oС | - градус по Целзий; |

Договор - Договора за строителство между Възложителя и Строителя/Изпълнителя по смисъла на ЗУТ;

Спецификация - настоящата Техническа спецификация;

Материали - материали и строителни продукти.

Всяка част на Техническата спецификация следва да бъде четена като допълнение и улеснение за всяка друга част и ще бъде четена с нея или вместо нея, доколкото това е целесъобразно.

Ако в Документацията и/или в приложенията с индивидуалните предписания за конкретния обект има поставено условие доставените изделия и материали, извършената работа и изпитванията да отговорят на изискванията на определени стандарти, то трябва да бъде прилагано последното издание или преработка на посочените стандарти, в случай че няма друго специално указание.

Приложимите за обекта на обществената поръчка изисквания на настоящата Техническа спецификация:

* Техническите предписания на Инвестиционните проекти, неразделна част от документацията за участие, които определят изискванията към влаганите в строежа продукти и към изпълнението и приемането на СМР/СРР.
* Техническите спецификации, на които трябва да отговарят строителните продукти, влагани в строежите, се определят чрез посочване на европейски техническите спецификации, Български стандарти, въвеждащи хармонизирани европейски стандарти, или еквивалентни признати национални технически спецификации.

Приложимите технически спецификации и нормативните актове, които поставят изисквания за спазване на законови и подзаконови нормативни документи, наредби, стандарти и норми към СМР, са както следва:

* Закона за обществените поръчки и подзаконовите нормативни актове по неговото прилагане;
* Закон за устройство на територията и подзаконовите нормативни актове по неговото прилагане;
* Закон за управление на отпадъците;
* Закон за опазване на околната среда;
* Закон за здравословни безопасни условия на труд;
* БДС - Български държавен стандарт, или еквивалентен;
* Наредба №4 за обхвата и съдържанието на инвестиционните проекти;
* Наредба за номенклатурата на видовете строежи ;
* ПБЗУТ План за безопасни и здравословни условия на труд;
* БХТППО Безопасност, хигиена на труда и противопожарна охрана;
* Наредба №3 за инструктажа на работниците и служителите по безопасност, хигиена на труда и противопожарна охрана;
* Наредба №4 за знаците и сигналите за безопасност на труда и противопожарна охрана.
* Наредба №9 за техническа експлоатация на електрическите централи и мрежи;
* Правилник за безопасност при работа в електрически уредби на електрически и топлофикационни централи и по електрическите;
* ПИПСМР по съответните части;
* Наредба №15 за технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия;
* Наредба №7 за енергийна ефективност, топлосъхранение и икономия на енергия в сгради;
* Наредба № 2 за минималните изисквания за здравословни и безопасни условия на труд при извършване на строителни и монтажни работи;
* Наредба № Із-1971 за строително-технически правила и норми за осигуряване на безопасност при пожар;
* Наредба № І-209 за правилата и нормите за пожарна и аварийна безопасност на обектите в експлоатация;
* Наредба № РД-07/8 за минималните изисквания за знаци и сигнали за безопасност и/или здраве при работа;
* Наредба № 3 за контрол и приемане на работа на бетонни и стоманобетонни работи;
* Наредба № 7 за минималните изисквания за здравословни и безопасни условия на труд на работните места и при използване на работното оборудване;
* Наредба № 3 за съставяне на актове и протоколи по време на строителството;
* Наредба за безопасната експлоатация и техническия надзор на повдигателни съоръжения;
* Наредба № 12 за осигуряване на здравословни и безопасни условия на труд при извършване на товарно-разтоварни работи;
* Наредба № РД-07-2 за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд;
* Наредба № 2 за въвеждане в експлоатация на строежите в република България и минимални гаранционни срокове за изпълнени строителни и монтажни работи, съоръжения и строителни обекти;
* Закони, наредби и правилници за техническите изисквания към продуктите, свързани със строителството и оценяване на съответствието им към съществените изисквания към тях;
* Действаща нормативна уредба за Опазване околната среда и отпадъците;
* Правилници и наредби за извършване и приемане на строителните и монтажни работи;
* Действащи закони и наредби за оценка на риска, работното място и оборудване;
* Действащи закони и наредби за консултиране и информиране на работниците;
* Действащи закони и наредби за лични предпазни средства; правила за работа; санитарно хигиенни норми и изисквания; знаци и сигнали;
* Действащи закони и наредби за Проектиране и изпълнение на строежите, включително: обхват и съдържание на проектите; съставяне на актове и протоколи по време на строителството; работа с лицензирани консултанти; правила за изпълнение и приемане на СМР;
* Действащи закони и наредби за Пожарна и аварийна безопасност;
* Действащи закони и наредби за експлоатация на химични, физични и биологични агенти;
* Действащи закони и наредби за безопасна експлоатация на съоръжения с повишена опасност;
* Действащи закони и наредби за Електробезопасност;
* Действащи БДС за влаганите материали, изпълнението на работите, изпитванията на материалите, приемане на изпълнените работи и на доставените материали и оборудване*.*
* Наредба за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
* Други в съответствие с националното и европейско законодателство.

**3.3. РИСК, ОТГОВОРНОСТ И ЗАСТРАХОВКА НА ИЗПЪЛНИТЕЛЯ.**

Изпълнителя на поръчката ще носи отговорност за организацията на процесите по време на строителството, материалите, строителната механизация, организацията на движението и оборудването на строителната площадка и осигуряване на здравословни и безопасни условия на труд.

**3.4. ОТСТРАНЯВАНЕ НА ДЕФЕКТИ, ПОЯВИЛИ СЕ ПО ВРЕМЕ НА НОРМАЛНАТА ЕКСПЛОАТАЦИЯ НА ОБЕКТА.**

Гаранционните срокове започват да текат от деня на въвеждането на строителния обект в експлоатация (издаване на разрешение за ползване или удостоверение за въвеждане в експлоатация). При появява на недостатъци и/или дефекти в гаранционните срокове, те следва да бъдат отстранени незабавно от и за сметка на Изпълнителя.

**3.5. МАТЕРИАЛИ. СЕРТИФИКАТИ, МАШИНИ И ИНСТАЛАЦИИ.**

Влаганите строителни материали, следва да отговарят на Закона за техническите изисквания на продуктите и подзаконовите нормативни актове.

За основните видове материали и изделия, които ще бъдат вложени при изпълнението на поръчката, да се посочи производител (търговска марка) и стандарт/качество (ако е приложимо).

За СМР/СРР с предложени гаранционни срокове над минимално изискуемите, съгласно Наредба №2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, да се представят декларации за експлоатационни показатели или декларации за характеристиките на строителните продукти, съгласно Наредба №РД-02-20-1/05.02.2015 г. за условията и реда за влагане на строителни продукти в строежите на Република България.

Строителните продукти се влагат в строежите въз основа на съставени декларации, посочващи предвидената употреба или употреби, и придружени от инструкция и информация за безопасност на български език. Строителните продукти, влагани в обекта да бъдат придружени със сертификати за произход и/или декларация за експлоатационни показатели съгласно изискванията на Регламент (ЕС) 305/2011, и образеца, даден в приложение ІІІ на Регламент (ЕС) 305/2011, когато за строителния продукт има хармонизиран европейски стандарт или е издадена ЕТО, и/или декларация за характеристиките на строителния продукт, когато той не е обхванат от хармонизиран европейски стандарт или за него не е издадена ЕТО, съставена по образец. Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Строителни продукти, произведени индивидуално или по заявка, не чрез серийно производство, за влагане в един-единствен строеж, се влагат в строежите въз основа на декларация за съответствие с изискванията на инвестиционния проект за конкретния строеж или заявката на клиента. Декларацията се издава от производителя в зависимост от изискванията въз основа на протоколи от изпитване, приложени изчисления и/или документи за съответствие на вложените материали.

Материалите които ще използва от Изпълнителя следва да съответстват с изискванията на проекта, да отговарят на минималните изисквания за качество на БДС EN или еквивалентно, като еквивалентните следва да гарантират същото или по-високо качество.

**Машини, съоръжения и инсталации**

На контрол подлежат всички транспортни и строителни машини, строителни скелета, строителен подемник, временни електропроводи по площадката, електрически машини и инструменти, електродъгови и газови заваръчни инструменти, които участват в строителството на обекта в съответствие с общите и специфични изисквания на Наредба 7/1999 , глава шеста „Използване на работното оборудване".

Основните машини, които ще работят на обекта са:

Товарен автомобил

Товарачна техника и лебедки

Подемни съоръжения и/или кран

Къртач

Моторен триони

Ръчни електрически инструменти

Друго спомагателно ръчно оборудване за извършване на строителни дейности

Преди началото на строителството техническия ръководител да предостави на Координатора по БЗ списък на машините, които ще работят на обекта, лицата, които са правоспособни да ги управляват и отговорниците за техническото състояние на механизацията.

Строителната механизация се организира в специализирани комплексни бригади по видове работи и в съответствие с техния обем, като работят в тясна връзка помежду си. За целта се осигурява непрекъснато диспечерско ръководство с телефонна връзка.

Допусканите до работа на строителната площадка строителни машини да имат паспорт и съответните инструкции, да са преминали през технически и периодичен преглед и да са с изправни двигателна, спирачна и сигнализиращи системи. Отговорните за техническото състояние на механизацията лица се определят със заповед на Изпълнителя. Те попълват необходимата за това техническа документация.

Лицата, които работят със строителни машини задвижвани с електрически двигател да притежават удостоверение за съответната квалификационна група по ел. безопасност.

**3.6 УСЛОВИЯ НА ТРУД ПО ВРЕМЕ НА СТРОИТЕЛСТВОТО.**

За осигуряване необходимите условия за здравословни и безопасни условия на труд по време на строителството, строителят е длъжен да разработи правила за осигуряване на здравословни и безопасни условия на труд в предприятието. В обекти или работни площадки, на които се извършват работи или дейности, включително при използване на едно работно място или работно оборудване от работещи на две и повече строителни организации, всеки от тях е длъжен да докаже, че е предприел мерки за координация на действията си с другите работодатели за осигуряване на здравословни и безопасни условия на труд. Тези дейности се обективират в изготвяне на писмен документ между строителните организации, в който са посочени мерките и дейностите за осигуряване на ЗБУТ, взаимното информиране за рисковете при работа и координирането на дейностите за предпазване на работниците от тези рискове.

Изпълнителят/Работодателят е длъжен да изготви и поддържа документация, с която да установи, че в предприятието има разработен физиологичен режим на труд и почивка. Съгласно чл. 12, ал. 1 от ЗЗБУТ при работа с високо нервно-психическо натоварване, наложен ритъм, монотонност и принудителна работна поза, определена трудова норма и при сменна работа работодателят, разработва физиологичен режим на труд и почивка (ФРТП), който спомага за запазването на здравето и работоспособността на работещите лица. Във всички предприятия и места, където се осъществява трудова дейност, при извършването на работа, свързана с риск за здравето и безопасността, който не може да се отстрани по друг начин, работодателят осигурява на работещите необходимите лични предпазни средства (ЛПС).

Всички работници да бъдат запознати със специфичността на работите, които имат да извършват. Задължително е провеждането на периодичен инструктаж. Преди започване на работа, работниците трябва да бъдат снабдени с изправни инструменти, специално работно облекло - задължително в сигнален цвят. Строителните машини и инвентарни приспособления, трябва да отговарят на характера на работата и да се пускат в действие само след като предварително е проверена тяхната изправност. Превозът на работници от и до обекта, да става само с оборудвани за целта моторни превозни средства.

**3.7. ИЗИСКВАНИЯ ЗА СИГУРНОСТ.**

**3.7.1.ОБЩИ ИЗИСКВАНИЯ.**

От самото начало и до завършването на работата на обекта /подобектa/, Изпълнителят ще носи отговорност за защита от вандализъм, кражба или злонамерени действия на цялата си работа, материали и оборудване.

**3.7.2.ЗАЩИТА НА СОБСТВЕНОСТТА.**

Изпълнителят ще отговаря за опазването и охраната на собствеността, частна или държавна, която се намира на или е в близост до работната площадка, срещу щети или вреди вследствие на работата му.

Всяка щета или повреда причинена от действие или бездействие, пропуск или небрежност от страна на Изпълнителя, ще бъде възстановена по подходящ и задоволителен начин, от и за сметка на Изпълнителя.

Изпълнителят е задължен и ще възстанови всички площи и вещи повредени или нарушени от неговите действия. В случай на предявен иск за щета или твърдение за нанесена вреда върху собственост, в резултат на работата при изпълнение на Договора за обществена поръчка, Изпълнителят ще носи отговорност за всички разходи, свързани с разрешаването на или защитата при тези искове. Преди започване на работа Изпълнителят ще предприеме за своя сметка проучване на имотите в съседство на площадката, за да установи съществуващото състояние на тези обекти.

**3.7.3.ИЗИСКВАНИЯ ЗА ПРЕДВАРИТЕЛНА ИНСПЕКЦИЯ /ОДОБРЕНИЕ.**

Преди да изиска проверка на завършените работи, Изпълнителят трябва да извърши нужното почистване и възстановяване, което се изисква, при предаването на завършените подобекти, рехабилитационни и ремонтни дейности, предмет на обществената поръчка.

**3.7.4.ПРОТИВОПОЖАРНА ЗАЩИТА.**

Преди започване на строителството Изпълнителят да изработи подробен план с мероприятия за недопускане на пожари и аварии и тяхното ликвидиране и да го представи за съгласуване и одобрение. При пожар или авария се действа според чл. 74 от Наредба 2. Изпълнителят трябва да предприеме всички необходими превантивни мерки, за да предотврати избухването на пожар на работната площадка или в съседни на подобектите сгради и пр.

На строителната площадка да се осигурят необходимите подръчни противопожарни уреди и съоръжения, съгласно изискванията на Приложение 2 на ПСТН. Достъпът до подръчните уреди и съоръжения за пожарогасене, до пожарните кранове и хидранти, до сградите, складовете и съоръженията на строителната площадка да се поддържа винаги свободен. На видни места на строителната площадка се поставят табели със, телефонен номер на местната служба за пожарна безопасност и защита на населението; адрес и телефонен номер на местната медицинска служба; адрес и телефонен номер на местната спасителна служба. Пожароопасните материали и леснозапалими течности се съхраняват на строителната площадка в помещения и складове, отговарящи на нормативните изисквания за ПБ.

Изпълнителят трябва веднага да подаде сигнал за тревога на местните власти и Възложителя, в случай че има опасност от пожар или експлозия в района на работите, в следствие на разположени резервоари за гориво или подобни опасни средства или устройства. За да предотврати появата на пожар или експлозия, Изпълнителят трябва да упражнява предпазните мерки за безопасност и трябва да се придържа към всички инструкции, издадени от местните власти и Възложителя.

При подаване на сигнал за аварийно положение техническият ръководител или определено от него лице незабавно взема следните мерки:

Незабавно се уведомяват съответните органи на ПАБ.

Прекратява се извършването на всякаква работа на мястото на пожара или аварията.

Веднага се информират работещите, които са изложени или могат да бъдат изложени на сериозна или непосредствена опасност от наличните рискове, както и за действията за защитата им.

Организира се ликвидиране или локализация на пожара или аварията чрез използване на защитни и безопасни инструменти и съоръжения.

Разпорежда се отстраняването на безопасно място на работещите, които не участват в борбата срещу пожара или аварията.

Изпълнителят трябва да осигури достатъчно оборудване за потушаване на евентуален пожар и да съдейства на компетентните органи. Не се разрешава никакво горене на отпадъци или отломки.

Докато все още е налице сериозна и непосредствена опасност, работата не се възобновява.

**3.7.5.ОПАЗВАНЕ НА ДЪРВЕТАТА И ЗЕЛЕНИТЕ ПЛОЩИ.**

Без одобрението на Възложителя, на Изпълнителя не е разрешено да премахва, премества или реже каквито и да са дървета, намиращи се на обществени места. Защитата на всички съществуващи дървета и тревни площи, които се намират в района на работите, е отговорност на Изпълнителя. Ако има ненужно унищожени или повредени дървета или тревни площи, то Изпълнителят трябва да замени повреденото или унищожено дърво и/или зелена площ с ново, което да е равностойно или с по-добро качество и характеристики.

**3.8. ИЗИСКВАНИЯ ЗА ИЗПЪЛНЕНИЕ И КАЧЕСТВО НА СТРОИТЕЛСТВОТО.**

Изпълнението на строително-монтажните работи трябва да бъде съобразено с изискванията към строежите по чл. 169 от Закона за устройство на територията.

**3.8.1.ВЗЕМАНЕ НА ПРОБИ, ИЗПИТВАНИЯ И СЪСТАВЯНЕ НА АКТОВЕ И ПРОТОКОЛИ.**

За всички необходими изпитвания на материалите и изделията и на дейностите по окачествяване на изпълнените работи, Изпълнителят трябва да подготви и да предостави за ползване подходящо оборудвана лаборатория за извършване на специфицираните изпитвания. Лабораторното оборудване трябва да бъде в съответствие с изискванията на специфицираните стандарти. То трябва да позволява извършването на различни опитни процедури и изпитвания, съгласно точките на съответните стандарти и на тази от Техническа спецификация. Когато Изпълнителят не успее да набави част или цялото оборудване, то необходимите изпитвания трябва да бъдат извършвани от лицензирана независима лаборатория за негова сметка.

Изпълнителят е задължен да извършва всички СМР в съответствие с изискванията от нормативната уредба, както и изпитвания на вложените материали по време на строителството. Изпълнителят е задължен да съставя актове и протоколи, в съответствие с изискванията на Наредба № 3 на МРРБ за съставяне на актове и протоколи по време на строителството.

**3.8.2.СТАНДАРТИ.**

Ако в Договора или в Приложението с индивидуалните предписания за конкретен обект има поставено условие доставените изделия и материали, извършената работа и изпитванията да отговорят на изискванията на определени стандарти, то трябва да бъде прилагано последното издание или преработка на посочените стандарти, в случай че няма друго специално указание.

Като минимум българските стандарти и разпоредби винаги да бъдат спазвани. Други международно приети стандарти и разпоредби могат да бъдат използвани само ако:

* са в по-голяма степен или еднакво стриктни, сравнени със съответните български стандарти и разпоредби или
* за съответния случай не съществуват приложими български стандарти и разпоредби.

Използването на други официални стандарти, осигуряващи еднакво или по-добро качество в сравнение със стандартите и разпоредбите, могат да бъдат приети след предварителна проверка с писмено одобрение от Възложителя. В този случай Изпълнителят трябва да представи цялата необходима информация в съответствие с инструкциите на Възложителя. Възложителя е длъжен да вземе решение в най-кратките по възможност срокове, след получаването на тази информация. В случай, че Възложителя сметне, че стандартите и разпоредбите, предложени от Изпълнителя, не гарантират същото или по добро качество, Изпълнителят е задължен да приложи стандартите и разпоредбите, посочени от Възложителя.

Ако Изпълнителят желае да предостави материали или да извърши действия в съответствие с друг национален стандарт или международна спецификация, той трябва да предаде пълни подробности от предложението си в писмен вид на Възложителя, заедно с издържан превод на български език.

Да бъдат спазени всички български стандарти и еквивалентни такива приравнени и въвеждащи европейски и международни такива технически еталони в строителството.

**3.8.3.ПРОВЕРКА И ИЗМЕРВАНЕ НА РАБОТИТЕ**

Изпълнението поръчката, качеството и количеството на работите, може да бъде проверявано по всяко време от представителите на Бенефициента и на ПКБ. Преди да изиска проверка на завършените работи, Изпълнителят трябва да извърши нужното почистване и възстановяване което се изисква при предаването на завършения етап, част, подобект, обект- предмет на обществената поръчка.

**3.8.4.ПОЧИСТВАНЕ НА СТРОИТЕЛНАТА ПЛОЩАДКА.**

Изпълнителят трябва да вземе всички мерки за предотвратяване на замърсяването с кал и други отпадъци на пътищата, намиращи се в страни от строителната площадка и използвани за движение на автомобили и техника, свързани с изграждането на обекта. Той следва да приложи ефективен контрол върху движението на използваните от него автомобили и техника, както и върху складирането на материали, отпадъци и други по пътищата, свързани с обслужването на строителството. Изпълнителят е длъжен да отстрани за своя сметка всички складирани по тези пътища отпадъци и ще почисти платното за движение на всички участъци, замърсени с кал и други отпадъци по негова вина, включително и измиването му с вода.

Изпълнителят, по време на изпълнение на строителните работи, ще пази обекта постоянно почистен от строителни и битови отпадъци.

След приключване на строителните дейности и преди организиране на процедурата за установяване годността на строежа, Изпълнителят окончателно ще отстрани всички временни работи и съоръжения, ще почисти и възстанови заобикалящата околната среда от щети, произтичащи от неговата дейност.

**3.9. ЦЕЛИ НА СПЕЦИФИКАЦИЯТА.**

**3.9.1 ОБЩИ ПОЛОЖЕНИЯ.**

Тази спецификация допълва общите и конкретните условия на договора за изпълнение на обществената поръчка. Тя има за цел да допълни и определи изискванията за материали, технология на изпълнение на работите, методи на изпитване на материалите, методите за оценяване на качеството на изпълнените работи в съответствие със стандарти и методи за измерване на извършените работи.

В случай, че в спецификацията и останалите документи по договора за изпълнение на обществената поръчка, вкл. инвестиционния/технически проект за обекта, възникнат неясноти или не са включени всички подробности, необходими за пълното разбиране на дейността или че съществуват различни и противоречащи си инструкции, Изпълнителя ще получи писмени инструкции от консултанта - Строителен надзор на обекта, и/или Авторския надзор, преди да продължи дейността, изключвайки възможността за пропуски и несъответствия. Целта на изпълнението на предмета на обществената поръчка е тя да бъде изпълнена и доведена до край според истинския дух, значение и цели на документацията по договора и съвместни координирани действия по време на изпълнението между участниците в строителството, Възложител, Авторски надзор, Строителен надзор и Строител.

**3.9.2. ОБЩИ ИЗИСКВАНИЯ ЗА КАЧЕСТВО И РАБОТА.**

Всяка доставка на материали на строителната площадка или в складовете на Изпълнителя трябва да бъде придружена със сертификат за качество в съответствие с определените технически стандарти и спецификации и трябва да бъдат внимателно съхранявани до влагането им.

**3.9.3. КАТАЛОЗИ И ПРЕПОРЪКИ НА ПРОИЗВОДИТЕЛИТЕ.**

Това са каталозите, инструкции и препоръките (технологични карти) на Производителя за материал, оборудване или продукт, определени в съответствие с техническите стандарти, физическите параметри, техническите характеристики и изходните данни или технологията за полагане или монтаж, съхранение, детайли и пр. Такива препоръки и инструкции не освобождават Изпълнителя, от които и да било от неговите договорни задължения и гаранции за качество.

Такива каталози ще бъдат в съответствие с определените стандарти и изисквания на спецификацията и са предмет на одобрение от Възложителя.

**3.9.4. АДМИНИСТРАТИВНА СПЕЦИФИКАЦИЯ.**

**3.9.4.1.ДНЕВНИК НА ОБЕКТА / ЗАПОВЕДНА КНИГА /.**

Дневникът на обекта ще бъде съхраняван от Изпълнителя във временния офис на обекта. Същият следва да бъде винаги на разположение, на Възложителя, Проектанта и Държавните контролни органи. Дневникът следва да бъде използван за записи на всички наблюдения, инструкции, заповеди, промени и друга информация, касаеща изпълнението на строителните работи на обекта. Изпълнителят и представител на Възложителя - Инвеститорски контрол на обекта, текущо ще преглеждат записите, като Изпълнителят следва да осигурява копия от тях на Възложителя. Изпълнителят е длъжен да осигури надлежното съхранение на оригиналните страници от дневника. Дневникът на обекта трябва да бъде прошрунорован и прономерован и да съдържа информация за строителния обект съгласно законоустановените изисквания и заверен от Строителния надзор на обекта.

**3.9.4.2.КОНТРОЛ НА ДОКУМЕНТАЦИЯТА – ВЪЗМОЖНОСТ ЗА ПРОСЛЕДЯВАНЕ.**

Изпълнителят следва да води пълна и точна документация и да следи за изготвянето и циркулацията на различните изработени документи. Изпълнителят трябва да е сигурен, че цялата съответна документация е напълно актуална (списък от документите, означаване на проверката в процеса, естество на валидност и пр.) с цел да се осигури възможност за проследяване.

**3.9.4.3.ТРУДОВА И ЗДРАВНА БЕЗОПАСНОСТ НА РАБОТНОТО МЯСТО.**

На строителната площадка да се съблюдава строга технологична последователност на строителните процеси. При етапното изпълнение на обекта задължително да бъде извършено обезпечение срещу достъп на външни лица до строителният обект, както и предпазване на посетителите, от падащи строителни материали, машини и други предмети. На строителната площадка да се допускат до работа само работещи и други лица които използват осигурените им лични предпазни средства и специални работни облекла. Работниците да са инструктирани срещу подпис в книгата за инструктаж по БХТ.

Всички наредби, инструкции и други законови документи засягащи трудовата и здравна безопасност на работниците, касаещи изпълнението на работите на обекта са задължение на Изпълнителя. Изпълнителят е длъжен да осигури работно облекло и лични предпазни средства, като ги съобрази със спецификата на работите изпълнявани от различните работници. Изпълнителят следва да инструктира работниците и служителите според изискванията на Наредба № 2 за минималните изисквания за здравословни и безопасни условия на труд при извършване на строителни и монтажни работи. При използване на машини и съоръжения на обекта, работниците трябва да бъдат инструктирани за работата с тях. Не се допуска с машините и съоръженията да работят неквалифицирани работници. Всички движещи се части на машините, трябва да бъдат добре закрепени, покрити и обезопасени. Електрическите машини трябва да бъдат заземени.

**3.9.5. ДЕЙНОСТИ.**

Всички материали и съоръжения, осигурени за извършване на постоянната дейност, според условията на договора трябва да бъдат нови продукти. Използвани материали и съоръжения няма да бъдат приети. Изпълнителят ще подготви подробни работни схеми и графици, включително и график в случай на закъснение, в случаите, когато това е необходимо за изпълнение на дейността. Изпълнителят трябва да съобрази работните планове и графици с метеорологичните условия технологичните изисквания и спецификата на строителния обект.

Подготвителна дейност.

Преди започването на постоянната работа, Изпълнителят трябва да извърши необходимите подготвителни дейности на обекта, ограждения и охрана, санитарно-битови и медицински помещения, офис за ръководния персонал, да определи координатор по безопасност и здраве за етапа на изпълнение на строежа, да изготви оценка на риска, да изготви инструкции по безопасност и здраве и определи отговорници.

Граници на обекта.

Изпълнителят в сътрудничество със Възложителя - представители на Община Мадан, ще определят границите на строителната площадка. Изпълнителят следва да осигури, монтира и поддържа една устойчива на климатичните условия отличителна табела на входа на обекта или на друго място, одобрено от Възложителя. Табелата трябва да е на български. Табелата и информацията върху нея трябва да бъде одобрена от възложителя преди нейното изпълнение и монтиране.

**3.9.6. ВРЕМЕННИ СЪОРЪЖЕНИЯ.**

Изпълнителят е длъжен да изгради всички временни съоръжения като премоствания, скелета, подходи, рампи и др., необходими за извършване на строително-монтажните работи на обекта, както и тяхното отстраняване след приключване на Работата. Той е длъжен да осигури временни връзки с водопроводи, електропроводи, канализации и др. Площта на временните пътни връзки след приключване на строителството трябва да бъде рекултивирана и възстановена в първоначалния й вид, а всички временни съоръжения трябва да бъдат демонтирани и отстранени.

Изпълнителят, следва да предвиди и включи в предложението си всички разноски по инсталирането, работата и демонтирането на временните съоръжения.

**3.9.6.1.ВРЕМЕНЕН ОФИС НА ИЗПЪЛНИТЕЛЯ.**

Изпълнителят следва да осигури и/или изгради временен офис, като основно изискване е Изпълнителят или негов упълномощен представител да присъства на обекта през цялото време на дейността.

**3.9.6.2.САНИТАРНИ СЪОРЪЖЕНИЯ.**

Изпълнителят следва да осигури и поддържа временни санитарни съоръжения на обекта за нуждите на хората, извършващи дейността. Изпълнителят е задължен да поддържа съоръженията в чист и хигиенен вид и да постави табели с предупреждения за запазване на обекта чист. Изпълнителят следва да извърши всички необходими почистващи мероприятия, които могат да бъдат наредени от Възложителя, с цел поддържане на хигиенно-санитарните условия.

**3.9.6.3.ВОДОСНАБДЯВАНЕ.**

Изпълнителят следва да осигури и поддържа адекватно временно водоснабдяване за питейни нужди за строителите.

**3.9.6.4.ЕЛЕКТРОСНАБДЯВАНЕ**

Цялото електрозахранване за нуждите на обекта трябва да бъде осигурено от Изпълнителя. Всички временни електрически свързвания и инсталации следва да бъдат осигурени, построени и поддържани от Изпълнителя, в съответствие с държавните и местни законови разпоредби. Всички временни електрически свързвания и инсталации са предмет на одобрение от Възложителя.

**3.9.6.5.ДРУГИ ДЕЙНОСТИ**

* **УПРАВЛЕНИЕ НА СТРОИТЕЛНИ ОТПАДЪЦИ:**

Изпълнителят е отговорен за управлението на строителните отпадъци в съответствие с Законовата и подзаконовата нормативна уредба, План за управление на СО, изискванията на община Мадан и на компетентните власти. СО се събират, съхраняват, транспортират и подготвят за оползотворяване разделно. Изпълнителят е длъжен да определи отговорно лице за изпълнение на плана за управление на СО за съответния строеж, и възлага задължения към участниците в строително-инвестиционния процес за спазване на изискванията за изпълнение на целите за рециклиране и оползотворяване на СО.

* **БЕЗОПАСНОСТ НА ДВИЖЕНИЕТО И ОБЩЕСТВЕНА БЕЗОПАСНОСТ:**

Изпълнителят следва да осигури, изгради и поддържа такива бариери, огради, предпази козирки, знаци, лампи, сигнали за контрол на движението и други такива мерки, които са необходими при изпълнение на строителните дейности, с цел осигуряване на безопасност на всички хора имащи достъп до обекта (както работниците на изпълнителя така и работещите в администрацията, включително преминаващи хора в близост до обекта). Всички мерки за безопасност на място, следва да се приложат от Изпълнителя, преди започването на каквато и да е строителна работа. С оглед създаване на условия за безопасно движение на ППС в района на строителния обект, временната организация на движението следва да бъде стриктно съобразена с изискванията на Наредба за временната организация и безопасността на движението при извършване на строителни и монтажни работи. Изпълнителят е длъжен да монтира и поддържа по всяко време на извършване на работата всички охранителни съоръжения, знаци и бариери. Да бъде осигурена достатъчност на знаците и бариерите. Знаците трябва да бъдат осветени през нощта или да бъдат произведени от подходящ светоотразяващ материал.

* **ОТКЛОНЕНИЯ И ДОСТЪП ДО СОБСТВЕНОСТ ПРИ НЕОБХОДИМОСТ:**

Временните отклонения следва да бъдат осигурени, следвайки същите процедури както е уточнено горе за пътната и обществена безопасност. Когато пътищата са използвани за строителен трафик, каквато и да е предизвикана щета следва да бъде незабавно поправена за сметка на Изпълнителя.

**3.10. ДРУГИ СВЪРЗАНИ С ИЗПЪЛНЕНИЕ НА ПОРЪЧКАТА.**

**3.10.1. ИЗПЪЛНЕНИЕ НА СТРОИТЕЛСТВОТО**

Строително-монтажните работи да се изпълняват под прякото ръководство на техническия ръководител на обекта. Работната ръка да бъде обучена за изпълнение на съответния вид СМР/СРР. Да се ползват задължително работно облекло и предпазни средства. Механизацията, която работи на обекта да е изправна и снабдена със съответните сигнализации. Участъците на които се извършват СМР, да са сигнализирани съгласно нормативните изисквания. Охраната на строителните материали се организира и изпълнява от Изпълнителя на обекта.

* Отделните действия/задачи по изпълнението следва да отразяват коректно начина на изпълнение и технологичната последователност на строителите процеси за всички видове строителни работи съгласно действащите технически норми и стандарти, правилна технология за изпълнение, като действията да са приложими за строежа – предмет на поръчката предвид неговите характеристики и особености, да покриват всички аспекти на извършваните дейности с отчитане на реалната производителност на предложените работна сила, технологично оборудване и механизация;
* на база на предложените материали, технологии за изпълнение и методи и техники на работа изпълнителят следва да предложи ниво на изпълнение в съответствие с настоящите спецификации и приложенията към тях;
* изпълнението следва да съблюдава технологичната последователност, взаимозависимост, технологичното време за изчакване между отделните видове работи, като периодите на изпълнение на всеки вид строителни работи и тяхната последователност на изпълнение следва да отчитат както технологичните (произтичащи от правилната технология), така и организационните (свързани с организацията и необходимите ресурси) зависимости между работите на обекта – предмет на поръчката;
* изпълнението на всеки отделен вид строителни работи, следва да е обезпечено с необходимото техническо оборудване, като изпълнителят следва: да ангажира действително необходимото оборудване за изпълнение на всяка от работите, включени в предмета на поръчката, съобразно правилната технология на изпълнение на съответната работа, което се явява предпоставка за качественото изпълнение на строителството; да осигури оборудване, което като вид дава възможност за изпълнение всяка от работите, включени в предмета на поръчката, по правилната технология с качество съгласно изискванията на възложителя; да осигури оборудване за изпълнение на всяка от работите, което като количество да е съобразено с очаквания обем и планирания срок за изпълнение на съответната работа, което се явява предпоставка за срочното изпълнение на строителството;
* изпълнението на всеки отделен вид строителни и монтажни работи следва да е ресурсно обезпечено с необходимите човешки ресурси (строителен екип, включващ ръководни и технически лица и работници), като изпълнителят следва: да ангажира действително необходимите човешки ресурси за изпълнение на всяка от работите, включени в предмета на поръчката, съобразно правилната технология на изпълнение на съответната работа, което се явява предпоставка за качественото изпълнение на строителството; да осигури човешки ресурси, които са достатъчни за изпълнение на всяка от работите, включени в предмета на поръчката, по правилната технология с качество съгласно изискванията на възложителя и са съобразени с очаквания обем и планирания срок за изпълнение на съответната работа, което се явява предпоставка за срочното изпълнение на строителството.

**3.10.1.1.Измерване на извършените работи.**

* Мерни единици - Отделните видове работи се измерват в мерни единици, както е посочено в позициите на договорните количествени и стойностни сметки.
* Измерване на извършените работи - количествата на извършените работи при изпълнението на строителството, ще бъдат измерените действително извършени в процеса на изпълнение на договора количества. Представители на участниците в строителството, Изпълнителя и Възложителя, ще определят чрез измерване на обекта действителните количества на извършените работи и стойността на тези количества работи ще бъде изплатена на Изпълнителя в съответствие с условията на договора. Измерването на изпълнените работи ще става в присъствието на представител на Изпълнителя. За датата и часа на измерването Възложителят ще уведомява предварително Изпълнителя. Ако Изпълнителят не осигури присъствието на свой представител при измерването ще се приеме, че той е съгласен с направените измервания и ще бъдат изплатени измерените и одобрени от Възложителя количества работи. Ако се налага изпълнението на допълнителни видове работи на обекта, които са необходими за изпълнението на договора и не са по вина на Изпълнителя, той следва да уведоми незабавно Възложителя.

Работите и/или части от работите, предмет на измерване и плащане са съгласно текста на позициите в количествената и стойностната сметка и трябва да бъдат напълно завършени. Смята се, че Изпълнителят е включил в единичните си цени, всички разходи за доставка на материали, инсталации, машини и съоръжения, работници, допълнителни разходи върху труда и механизацията, разходи да данъци и осигуровки, печалба, както и всички други манипулации, помощни работи и операции, необходими за изпълнение и завършване на работата.

* Документи по измерването на извършените видове работи.

След измерването, количествата на извършените работи се доказват със следните документи:

* Актове и протоколи, съставяни по време на строителството;
* Копия от заповедите в заповедната книга на обекта;
* Копия от проектната документация /чертежите/ с нагледно отбелязани извършените работи ако е предоставена такава;
* Екзекутиви;
* Други релевантни документи.

**3.10.2. ИЗИСКВАНИЯ ЗА КАЧЕСТВО НА ПРЕДВИДЕНИТЕ РАБОТИ.**

**3.10.2.1.КОНТРОЛ НА КАЧЕСТВОТО НА МАТЕРИАЛИТЕ ЗА СТРОИТЕЛНИЯ ПРОЦЕС.**

При изпълнение на строителството да се представя декларация от производител за съответствие на вложения материал, придружен от сертификат на акредитирана лаборатория, която го е освидетелствала. Влаганите в строителството продукти трябва да отговарят на чл. 169а от ЗУТ и на Наредбата за съществените изисквания към строежите и оценяване съответствието на строителните продукти, на тези технически спецификации и проекта. Съответствието изпълнителят удостоверява с документите, съгласно наредбата. Контролът на влаганите строителни продукти в стоежа се осъществява от лицата, съгласно изискванията на чл. 169б, от ЗУТ.

**3.10.3. ЕКОЛОГИЯ.**

Изисквания по отношение на опазване на околната среда - спазване на всички нормативни актове на законодателството в Република България в тази област. Изпълнителят следва да приложи ефективни методи за контрол с цел избягване складирането на строителни отпадъци или наличието на кал или други отпадъци по пътища или места, близки до или водещи до строителната площадка, нанесени от превозни средства или друго оборудване, използвани във връзка със строителните работи. Изпълнителят следва да извозва строителните отпадъци на определено от Възложителя депо. По отношение на изпълнителя на обекта се поставят изисквания за опазване на околната среда в съответствие със ЗООС и ЗУО. Управлението на отпадъците, генерирани при извършване на дейностите по поръчката, следва изцяло да е съобразено с изискванията, визирани в ЗУО. Изпълнителят следва да осигури опазване на околната среда, чрез създаване на добра организация за събиране и своевременно извозване на отпадъците от работните обекти, преустановяване практиката по изхвърляне на отпадъци извън определените за целта места, извършване на безопасното им депониране, а така също и саниране на терени с нарушена структура. Изпълнителят е длъжен преди започване на ремонта и по време на неговото изпълнение да вземе необходимите мерки за опазване на околната среда, за осигуряване на безопасността, хигиената на труда и пожарната безопасност при извършването на СМР. При изпълнение на строителните дейности изпълнителят трябва да вземе съответните мерки за намаляване на потенциалните отрицателни въздействия на околната среда.

**3.10.4. ПРИЕМАНЕ НА ИЗПЪЛНЕНИТЕ РАБОТИ.**

Приемането на изпълнените работи се извършва съгласно изискванията на ЗУТ, Наредбите към него и Доклада на строителния надзор (СНЕ). Последният трябва да съдържа всички необходими документи, заверени от строителния надзор (СН).

**3.10.5. ДРУГИ СПЕЦИФИЧНИ ИЗИСКВАНИЯ.**

Естеството на обществената поръчка налага поставянето на специфични изисквания и Възложителят обръща внимание на Изпълнителя за следното:

**3.10.5.1.** След завършване на цялостната работа по настоящата поръчка, същата се приема от Възложителя с представители на Изпълнителя като се съставя двустранно подписан приемателен протокол.

**3.10.5.2.** Извършената работа следва да отговаря на изискванията на техническата спецификация, работния проект и нормативните разпоредби и правила, действащи към момента на представяне на работата. При установяване на нередности и некачествени работи, същите се отстраняват от изпълнителя в най-кратък срок и са за сметка на изпълнителя.

**3.10.5.3.** Изпълнителят трябва да съобразява всички СМР с изискванията на Наредба 16 за организация на движението по време на строителството.

**3.10.5.4.** Изпълнителят отговаря единствено и изцяло за провеждането и документирането на всички изпитания, присъщи на видовете работи.

**3.10.5.5.** Документацията на обекта трябва да отговаря на изискванията на Наредба № 2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Наредба № 3 за съставяне на актове и протоколи по време на строителството.

**3.10.5.6.** Изисквания за срочно изпълнение - предвиденото времетраене за изпълнение на обекта да е определено така че да се осигурят достатъчно на брой дни с подходящи климатични условия за качественото изпълнение на работите.

**3.10.5.7.** Изискването за непрекъснатост на производствения процес и спазването на технологичната последователност са задължителни.

**4. ПРИЛОЖЕНИЯ – неразделна част съставляват:**

* **КОЛИЧЕСТВЕНИ СМЕТКИ ЗА ОБЕКТA/СТРОЕЖA.**
* **ИНВЕСТИЦИОННИ ПРОЕКТИ ЗА ОБЕКТA/СТРОЕЖA.**

**ЗАБЕЛЕЖКА:Всяко посочване в настоящите спецификации и приложенията към тях на стандарт, спецификация, техническа оценка, техническо одобрение или технически еталон следва съгласно чл.48, ал.2 от ЗОП да се чете, съответно да е допълнено с думите „или еквивалентно/и“.**

**Всяко посочване в настоящите спецификации и приложенията към тях на конкретен модел, източник или специфичен процес, който характеризира продуктите или услугите, предлагани от конкретен потенциален изпълнител, търговска марка, патент, тип или конкретен произход или производство, което би довело до облагодетелстване или елиминиране на определени лица или някои продукти, следва съгласно чл.49, ал.2 от ЗОП да се чете, съответно да е допълнено с думите „или еквивалентно/и“.**

Изготвил:

|  |  |
| --- | --- |
|  | Председател на Народно читалище „Иван Вазов – 1999” гр. Мадан  …………………………….  **Филип Чукаров**  */положен подпис/* |